A Tanács 1749/2002/EK, Euratom rendelete
(2002. szeptember 30.)
az Európai Közösségeknek, a Közösségek kiváltságairól és mentességeiről szóló jegyzőkönyv 12. cikke, 13. cikkének második bekezdése és 14. cikke rendelkezéseinek hatálya alá tartozó tisztviselői és egyéb alkalmazottai kategóriáinak megállapításáról szóló 549/69/Euratom, ESZAK, EGK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 291. cikkére,
tekintettel az Európai Közösségek kiváltságairól és mentességeiről szóló jegyzőkönyvre, és különösen annak 16. és 22. cikkére,
tekintettel a Bizottság javaslatára [1],
tekintettel az Európai Parlament véleményére [2],
tekintettel a Bíróság véleményére [3],
tekintettel a Számvevőszék véleményére [4],
mivel:
(1) A legutóbb a 2459/98/EK, ESZAK, Euratom rendelettel [5] módosított 549/69/Euratom, ESZAK, EGK rendeletet [6] az Európai Közösségeknek az Európai Közösségek Bizottságában létesített beosztásba kinevezett tisztviselői szolgálati viszonyát megszüntető különleges intézkedéseknek a Bizottság reformjával összefüggő bevezetéséről szóló, 2002. szeptember 30-i 1746/2002/EK, Euratom tanácsi rendelet [7] figyelembe vétele érdekében módosítani kell.
(2) A legutóbb a 2459/98/EK, ESZAK, Euratom rendelettel módosított 549/69/Euratom, ESZAK, EGK rendeletet az Európai Közösségeknek az Európai Unió Tanácsában létesített beosztásba kinevezett tisztviselői szolgálati viszonyát megszüntető különleges intézkedéseknek az intézmény reformjával összefüggő bevezetéséről szóló, 2002. szeptember 30-i 1747/2002/EK, Euratom tanácsi rendelet [8] figyelembe vétele érdekében módosítani kell.
(3) A legutóbb a 2459/98/EK, ESZAK, Euratom rendelettel módosított 549/69/Euratom, ESZAK, EGK rendeletet Európai Közösségeknek az Európai Parlamentben létesített beosztásba kinevezett tisztviselőinek és az Európai Parlament politikai csoportjaiban dolgozó ideiglenes személyzet szolgálati viszonyát megszüntető különleges intézkedéseknek az intézmény reformjával összefüggő bevezetéséről szóló, 2002. szeptember 30-i 1748/2002/EK, Euratom tanácsi rendelet [9] figyelembe vétele érdekében módosítani kell,
ELFOGADTA EZT A RENDELETET:
1. cikk
Az 549/69/Euratom, ESZAK, EGK rendelet 2. cikke a következő p), q) és r) ponttal egészül ki:
"p) a szolgálat megszüntetése esetében az 1746/2002/EK, Euratom rendelet 4. cikke szerint előírt juttatásra jogosultak;
q) a szolgálat megszüntetés esetében az 1747/2002/EK, Euratom rendelet 4. cikke szerint előírt juttatásra jogosultak;
r) a szolgálat megszüntetése esetében az 1748/2002/EK, Euratom rendelet 4. cikke szerint előírt juttatásra jogosultak."
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ezt a rendeletet valamennyi kiegészített pont tekintetében az 1. cikkben említett rendeletek hatálybalépésének vonatkozó időpontjától kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. szeptember 30-án.